Lovren: Izgubili smo na glup način, ali svejedno smo ponosni

Nemamo za čime žaliti. Dali smo sve od sebe i poginuli na terenu. Čak i kad je bilo 4-1 mi nismo odustajali i vjerovali smo do samog kraja, rekao je Dejan Lovren...

<p><strong>Hrvatska nogometna reprezentacija</strong> ostvarila je povijesni uspjeh <strong>osvojivši srebro na</strong> <strong>Svjetskom prvenstvu u Rusiji</strong>. Sjajno su Vatreni igrali tijekom cijelog turnira i time izazvali ponos cijele nacije. </p><p><strong>POGLEDAJTE VIDEO:</strong></p><p>Jedan od ključnih igrača, koji je na prvenstvo ispraćen brojnim kritikama je <strong>Dejan Lovren</strong> koji je igrao zaista maestralno. U svakoj utakmici Lovren je davao sve od sebe i bio stup <strong>Dalićeve </strong>obrane. </p><p>Isto kao i svi, on je također ponosan na uspjeh cijele reprezentacije. </p><p>- Nemamo za čime žaliti. Dali smo sve od sebe i poginuli na terenu. Čak i kad je bilo 4-1 mi nismo odustajali i vjerovali smo do samog kraja. Nažalost, u svakoj utakmici netko mora izgubiti, a ovoga puta smo to bili mi. Najveći žal ostaje zbog načina na koji smo izgubili jer je on zaista glup i s tim se nećemo pomiriti još dugi niz godina. Igrali smo lijep nogomet, možda i najljepši do sad, ali <strong>Francuzi </strong>su imali sreće i došli su do pobjede - rekao je Lovren te nastavio:</p><p>- Bez obzira na sve mi moramo biti ponosni. Ovo je bio veliki gušt i veliko priznanje za sve nas. Kako za one koji nisu vjerovali u nas tako i za one koji jesu, ali ponajviše je to za Dalića. Svi se veselimo povratnu u domovinu i dočeku koji se organizira. Jedva čekamo doći natrag i vidjeti naše ljude i naš narod. To će nam dodatno podignuti samopouzdanje - zaključio je Lovren.</p>